"Sosirile înregistrate în structurile de primire turistică (inclusiv apartamente şi camere de închiriat), în luna ianuarie 2024 au însumat 768.700 persoane, în scădere cu 2% faţă de cele din luna ianuarie 2023. Din numărul total de sosiri, în luna ianuarie 2024, sosirile turiştilor români în structurile de primire turistică cu funcţiuni de cazare au reprezentat 84,4%, iar sosirile turiştilor străini 15,6%", arată datele INS.
Înnoptările înregistrate în structurile de primire turistică (inclusiv apartamente şi camere de închiriat), în luna ianuarie 2024 au însumat 1.441.200, în scădere cu 3,2% faţă de cele din luna ianuarie 2023. Din numărul total de înnoptări, în luna ianuarie 2024, înnoptările turiştilor români în structurile de primire turistică cu funcţiuni de cazare au reprezentat 81,1%, în timp ce înnoptările turiştilor străini au înregistrat un procent de 18,9%.
Durata medie a şederii în luna ianuarie 2024 a fost de 1,8 zile la turiştii români iar la turiştii străini de 2,3 zile.
Indicele de utilizare netă a locurilor de cazare turistică, în luna ianuarie 2024 a fost de 21,1% pe total structuri de cazare turistică (inclusiv apartamente şi camere de închiriat), în scădere cu 1,3 puncte procentuale faţă de luna ianuarie 2023. Sosirile vizitatorilor străini în România, înregistrate la punctele de frontieră, în luna ianuarie 2024 au însumat 971.300 persoane, în creştere cu 1,3% faţă de luna ianuarie 2023.
Plecările vizitatorilor români în străinătate, înregistrate la punctele de frontieră, în luna ianuarie 2024 au însumat 1.596.800 persoane, în creştere cu 7% comparativ cu luna ianuarie 2023. Pe judeţe, în ianuarie 2024, numărul de sosiri ale turiştilor în structurile de primire turistică cu funcţiuni de cazare (inclusiv apartamente şi camere de închiriat), a înregistrat valori mai mari în: Municipiul Bucureşti (121.800 persoane), Braşov (108.900 persoane) şi Prahova (47.200 persoane) iar înnoptările turiştilor în structurile de primire turistică cu funcţiuni de cazare (inclusiv apartamente şi camere de închiriat), au înregistrat valori mai mari în: Municipiul Bucureşti (246.400), Braşov (210.200) şi Prahova (95.600).
Pe ţări, cele mai multe sosiri ale turiştilor străini cazaţi în structurile de primire turistică cu funcţiuni de cazare (inclusiv apartamente şi camere de închiriat), în ianuarie 2024 au provenit din: Italia (17.300 persoane), Germania (10.000 persoane) şi Republica Moldova (9.700 persoane).